Bank Customers
విత్‌డ్రా ఆంక్షలు ఎత్తివేస్తే డిపాజిట్లు గల్లంతు!
బెంగళూరు, నవంబరు 16: ప్రస్తుతం నోట్లరద్దు అంశంలో డిపాజిట్‌ల విత్‌డ్రా నిబంధనలు సడ లిస్తే బ్యాంకుల్లోనికి వస్తున్న డిపాజిట్లు యాధృఛ్చికంగా తగ్గిపోతాయని అంతర్జాతీయ ఇన్వెస్టర్‌ రేటింగ్‌ సంస్థ మూడీస్‌ వెల్లడించింది. ప్రస్తుతం బ్యాంకులకు వస్తున్న డిపాజిట్లు మరోమూడు, నాలుగు వారాల పాటు కొనసాగే అవకాశం ఉంటుందని అంచనా. ప్రస్తుతం విత్‌డ్రాలపై విధించిన ఆంక్షలను తొలగిస్తే డిపాజిట్లు వాటంతట అవే తగ్గిపోతాయని అంచనావేసింది. నల్లధనం, నకిలీకరెన్సీలపై మెరుపుదాడి చేసిన ప్రభుత్వ కార్యాచరణ ఉగ్రవాదులకు ఆర్థికసాయం వంటివాటికి కూడా బ్రేకులు వేసినట్లయింది. రూ.500, రూ.1000 నోట్లు రద్దుతో ఆర్థిక వ్యవస్థ ఒక్కసారిగా స్తంభించడం వల్ల ఈ అక్రమ కార్యకలాపాలకు అడ్డు కట్టవేసినట్లయిందని మూడీస్‌ అంచనా వేసింది. ప్రస్తుత ఆర్థికవ్యవస్థలో నగదు లభ్యత పెరుగుతుందని, అయితే ఆంక్షలు ఎత్తివేసిన పక్షంలో బ్యాంకుల్లో ఒక్కసారి గా పెరిగిన డిపాజిట్లు తగ్గుతాయని వివ రించింది. నోట్లరద్దుకు ముందున్న డిపా జిట్ల కంటే ప్రస్తుతం 1-2 శాతం పెరుగు తాయని మూడీస్‌ విశ్లేషించింది. వారం లో కేవలం 24వేల రూపాయలు మాత్ర మే విత్‌డ్రా చేసుకునేందుకు వీలుగా ఆంక్షలు ఉన్నాయి. అలాగే రోజువారి విత్‌డ్రా పరిమితి 2500గా ప్రకటించింది. లావాదేవీలపరంగా నగదు వినియోగం కూడా సమీపభవిష్యత్తులో ఏమాత్రం తగ్గక పోవచ్చని, అయితే నగదురహిత చెల్లింపులు, బ్యాంకు డిపాజిట్ల స్థాయి పెరగడం వల్ల రానున్న కాలంలో కొంత ప్రయోజనాలుంటాయని మూడీస్‌ పేర్కొంది. ప్రస్తుతం రద్దయిననోట్ల ప్రభావం మొత్త ంకరెన్సీలో 86శాతంగా ఉంటాని, అదే స్థూల దేశీయోత్పత్తిపరంగాచూస్తే 9.5శాతంగా ఉంటుందని అంచనా.
మత్తం 14 లక్షల కోట్ల ఎక్కువ విలువలున్న కరెన్సీ నోట్లలో నాలుగు లక్షల కోట్ల వరకూ బ్యాంకింగ్‌ వ్యవస్థలోనికి వచ్చిపడిందని మూడీస్‌ అంచనా వేసింది. అయితే ప్రస్తుతం ఉన్న అనిశ్చితి వీడితే స్థిరాస్తి ప్రమాణాలు మెరుగుపడి బ్యాంకింగ్‌ వ్యవస్థలో స్థిరత్వం ఏర్పడుతుందని వెల్లడించింది.